ჭორიკანა (ტელესერიალი)
ჭორიკანა (ინგლ. Gossip Girl) — ამერიკული თინეიჯერული დრამატული სერიალი, რომელიც დაფუძნებულია სესილი ფონ ზიგესარის ამავე სახელწოდების წიგნების სერიაზე. სერიალის შემქმნელები არიან ჯოშ შვარცი და სტეფანი სეივიჯი, ხოლო პრემიერა 2007 წლის 19 სექტემბერს შედგა The CW-ზე. მისი მთხრობელი ყოვლისმცოდნე, მაგრამ ამავდროულად ყველასაგან უხილავი ბლოგერი - ჭორიკანაა, რომელსაც მსახიობი კრისტენ ბელი ახმოვანებს. სიუჟეტი კი პრივილეგირებული ახალგაზრდების ირგვლივ ვითარდება მანჰეტენის ზემო ისტ-საიდში, ნიუ-იორკში. სერიალი სერენა ვან დერ ვუდსენის დაბრუნებით იწყება, რომელიც ერთი წლის განმავლობაში კონეტიკატის შტატში დახურულ სასწავლებელში სწავლობდა. ბლერ უოლდორფი არის სერენას დიდი ხნის მეგობარი, მაგრამ იშვიათად მეტოქეც, ისევე როგორც საშუალო სკოლის "დედოფალი". ჩაკ ბესი - ზემო ისტ-საიდის ცუდი ბიჭი, ნეიტ არჩიბალდი - ჩაკის საუკეთესო მეგობარი, დენ ჰამფრი - სერენას "ხან შეყვარებული" და "ხან ყოფილი შეყვარებული", ვანესა ეიბრამსი - დენის დიდი ხნის საუკეთესო მეგობარი და ჯენი ჰამფრი - დენის ამბიციური და.